ผมเสี่ยงติด hiv หลังจากความเสี่ยง 3 วัน เริ่มมีอาการเป็นหวัดคัดจมูก และหลังความเสี่ยง 1 เดือน มีอาการเหมือนติดเชื้อ hiv ฉับพลัน จึงคิดเป็นตัวเองรับเชื้อมา ผมจึงไปตรวจเลือดหา Anti - hiv, ซิฟิลิส, ไวรัสตับบี และ ซี ณ สถานพยาบาล หลังความเสี่ยง 1, 2, 3, 6 เดือน เป็นลบแต่มีผล CBC หลังเสี่ยง 1 เดือน ที่ระบุว่า WBC สูง (13.0) และเม็ดเลือดขาวชนิด PMN สูง อยู่ที่ 81.3 และค่า LYMP ตกลงไปที่ 16.1อยากถามคุณว่าถ้าเราติดเชื้อไวรัสอื่นๆ หรือ เชื้อแบคทีเรียอื่นๆ จะทำให้มีอาการคล้ายๆ ติดเชื้อ hiv ฉับพลัน ไหม ครับ
สวัสดีค่ะการติดเชื้อไวรัส HIV ระยะเฉียบพลัน อาจมีอาการภายใน 1-6 สัปดาห์แรก เช่นไข้ต่ำๆ ต่อมน้ำเหลืองโตทั่วๆ มีผื่นขึ้นตามตัว อาการครั่นเนื้อครั่นตัวคล้ายเป็นหวัดได้ แต่เหล่านี้เป็นอาการที่ไม่จำเพาะเจาะจง อาจเป็นการติดเชื้อไวรัสใดๆของร่างกายก็ได้ ไม่ได้บ่งบอกว่าเป็นการติดเชื้อใดการยืนยันการติดเชื้อไวรัส HIV จะต้องใช้การตรวจเลือด โดยถ้าตรวจที่ 3 เดือนหลังมีความเสี่ยงขึ้นไปแล้วนั้น น่าจะให้ผลที่แน่นอนได้ส่วนผลเลือดเม็ดเลือดขาวที่สูงกว่าปกตินั้นไม่ได้บ่งบอกอะไรชัดเจน และค่าที่สูงเพียงเล็กน้อย ไม่มีอาการอะไร ก็ไม่ได้บ่งบอกอะไรชัดเจนค่ะ ส่วนเปอร์เซ็นต์ของเม็ดเลือดขาวแต่ละชนิดนั้นต้องดูจากค่ารวมของเม็ดเลือดขาวร่วมด้วย จากเปอร์เซ็นต์ที่กล่าวมาก็ยังสามารถเป็นเปอร์เซ็นต์ที่เจอในคนปกติได้